《偈颂一百六十首》
宋代·释宗杲

昨如梦说禅，如今禅说梦。
梦时如今说底，说时说昨如梦底。
昨如合眼梦，如今开眼梦。
诸人总在梦中听，云门复说梦中梦。
驴唇先生开口笑，阿修罗王打勃跳。
海神失却夜明珠，擘破弥卢穿七竅。
三人上座请谈禅，平地无风浪拍天。
禅禅，不用思量卜度，
非干字语言。仰之弥高，
鑽之弥坚。岩头划之则曰句非句，
临济用之则曰三要三玄。禅禅，
吞却栗棘蓬，透出金刚圈。
休论赵老汉庭前柏树子，莫问首山新妇骑驴阿家牵。
但请一时放下著，当人本体自周圆。
梦里明明有六趣，觉后空空无大千。

作者简介：释宗杲（1089～1163），字昙晦，江南东路宣州宁国（今安徽宁国）人，俗姓奚，临济宗僧人，是宋代禅宗史上“看话禅”派的创始人，法名妙喜，赐号“大慧普觉禅师”。宗杲生活于北、南宋之际，在南渡后倡明儒佛渗透、回应儒家辟佛方面立下大功。他不仅是连结南北两宋僧人与儒学的重要环节，而且也是南宋佛教史上最具代表性的人物。